# SLOVENSKÁ TECHNICKÁ UNIVERZITA V BRATISLAVE

# SPRÁVA

# o činnosti Správnej rady Slovenskej technickej univerzity v Bratislave za rok 2015

V zmysle zákona č. 131/2002 Z. z. o vysokých školách, § 41, ods. (7) – Správna rada verejnej vysokej školy najmenej raz ročne vypracúva a zverejňuje na webovom sídle verejnej vysokej školy správu o svojej činnosti. Podporuje posilňovanie väzby verejných vysokých škôl a spoločnosti. Uplatňuje a presadzuje verejný záujem v činnosti verejných vysokých škôl, najmä v súvislosti s využívaním jej majetku a finančných prostriedkov poskytnutých verejnej vysokej škole štátom.

V roku 2015 sa z dôvodu ukončenia funkčného obdobia piatich členov správnej rady uskutočnilo len jedno zasadnutie Správnej rady STU.

***Zasadnutie Správnej rady STU\_29. 09. 2015***

Na zasadnutí bolo prítomných 10 členov správnej rady, ospravedlnili sa 4 členovia.

|  |  |  |  |
| --- | --- | --- | --- |
|  | **Meno a priezvisko** | **Prítomný** | **Neprítomný** |
|  | doc. RNDr. Milan Ftáčnik, CSc. | x |  |
|  | Ing. Juraj Hirner | x |  |
|  | Ing. Peter Kostík | x |  |
|  | Ing. Vladimír Slezák |  | x - ospravedlnený |
|  | Ing. Ján Király | x |  |
|  | Ing. Richard Marko | x |  |
|  | Ing. Zsolt Lukáč | x |  |
|  | doc. Ing. Ľubomír Harach, CSc. | x |  |
|  | doc. Ing. Jozef Dický, PhD. | x |  |
|  | Bc. Kristína Vaňová | x |  |
|  | Ing. Miroslav Havlík | x |  |
|  | JUDr. Anton Ondrej, MBA |  | x - ospravedlnený |
|  | Ing. Igor Vida |  | x - ospravedlnený |
|  | Ing. arch. Juraj Šujan |  | x - ospravedlnený |

1/ Predseda Správnej rady STU privítal nových členov správnej rady:

* Ing. Juraj Hirner
* Ing. Ján Király
* Mgr. Peter Kostík
* Ing. Richard Marko
* Bc. Kristína Vaňová

Bývalým členom poďakoval za ich činnosť v správnej rade a jej zúročenie v prospech STU.

2/ Správna rada STU volila predsedu a podpredsedu Správnej rady STU.

Do funkcie predsedu Správnej rady STU bol navrhnutý a schválený Ing. Vladimír Slezák a do funkcie podpredsedu Správnej rady STU, doc. RNDr. Milan Ftáčnik, CSc.

3/ Správna rada STU schválila

* Správu o činnosti Správnej rady STU za rok 2014, ktorá sumarizovala informácie o zasadnutiach, odporúčaniach k činnosti a súpis rozhodnutí Správnej rady STU za rok 2014.
* Výročnú správu o hospodárení STU za rok 2014, ktorá sumarizovala finančnú a majetkovú situáciu univerzity, hospodárnosť pri nakladaní s finančnými prostriedkami zo štátneho rozpočtu, ako aj vlastnými prostriedkami univerzity. Prezentované výsledky zahŕňali hospodárenie všetkých súčastí univerzity.
* Rozpočet STU na rok 2015, dokument vychádzal z návrhov rozpočtov jednotlivých súčastí STU.

4/ Správna rada STU diskutovala o aktuálnych témach na STU.

K tým najvýznamnejším patrili:

* voľby kandidátov na dekanov
  + vo voľbách kandidátov na dekanov boli úspešní:
    - SvF STU – prof. Ing. Stanislav Unčík, PhD.
    - FCHPT STU – prof. Ing. Ján Šajbidor, DrSc. (v poradí 2. funkčné obdobie)
  + noví prorektori, prodekani, nové zloženie akademického senátu a vedeckej rady
* úspešne ukončená komplexná akreditácia
* nový spoločný projekt „ACCORD“ s UK BA
* podanie cca 100 patentov a úžitkových vzorov

K výnimočným udalostiam patrili aj:

* vo februári navštívil STU prezident SR, J.E. Andrej Kiska
* v rámci návštevy prebehlo otvorenie spoločného pracoviska s UK „Výskumného laboratória ESET“ na FIIT a bolo podpísané Memorandum o spolupráci aj za účasti ministra školstva; následne laboratórium navštívil aj veľvyslanec USA, Theodore Sedgwick a veľvyslanec Izraela, J.E. Alexander Ben-Zvi
* prezident znova navštívil STU - FA v rámci „Noc architektúry“ dňa 19.02.2015
* v rámci 25. výročia ZSVTS v marci - STU získala ocenenie – Pamätnú plaketu ZSVTS
* apríl 2015
* Inaugurácia rektora a dekanov spojená s divadelným predstavením, zároveň boli schválení noví prorektori – doc. Ing. Štefan Stanko, PhD. a Dr.h.c. prof. Dr. Ing. Oliver Moravčík
* odhalenie pamätníka Jozefa Murgaša za účasti ministra školstva, Juraja Draxlera
* máj 2015
* „Girl´s day“ – nábor dievčat ma štúdium IT za účasti prezidenta SR, J.E. Andreja Kisku
* Vedec roka 2014, **Ľubomír Švorc z FCHPT STU** získal ocenenie **Mladá**

**osobnosť vedy**

* slávnostné otvorenie „ Výskumného centra používateľského zážitku

UX@FIIT“ za prítomnosti predsedu NR SR, Petra Pellegriniho

* STU usporiadala medzinárodné podujatie Univerzitná regata, Eurovea, vyhral maďarský tím
* september 2015
* stretnutie SARIO/LandRover/STU
* pri príležitosti otvorenia AR zástupca Volkswagen, a.s. odovzdal za prítomnosti ministra školstva dva elektrické automobily e-up
* uskutočnilo sa slávnostné otvorenie učebne moderných technológií DIGILAB SAMSUNG FIIT STU
* návšteva ministerky Etiópie pre vedu a techniku na STU
* Noc výskumníkov

5/ Správna rada STU prerokovala a zobrala na vedomie

* Výročnú správu o činnosti STU za rok 2014, ktorá zahŕňala najdôležitejšie udalosti univerzity, vzdelávaciu činnosť, výskumnú, umeleckú a ďalšiu tvorivú činnosť, výsledky v oblasti rozvoja vysokej školy, medzinárodnej spolupráce a v oblasti financií.
* správu o stave projektov financovaných zo štrukturálnych fondov EÚ.
* informáciu o aktuálnom stave a pozícii STU vo Výskumnom ústave zváračskom – Priemyselný inštitút SR.
* informáciu o vyhodnotení plnenia plánu činností na zabezpečenie plnenia Dlhodobého zámeru STU v roku 2014.

6/ Podpredseda Správnej rady predniesol návrh na priznanie odmeny rektorovi STU s príslušným

odôvodnením.

***Súpis uznesení zo zasadnutia Správnej rady STU\_29. 09. 2015***

**UZNESENIE: 1.1/2015-SR**

Správna rada STU schvaľuje volebnú komisiu v zložení Ing. Juraj Hirner, Mgr. Peter Kostík a Bc. Kristína Vaňová.

(Hlasovanie: za – 10, proti – 0, zdržal sa – 0)

**UZNESENIE: 1.2/2015-SR**

Správna rada STU tajným hlasovaním jednomyseľne zvolila do funkcie predsedu Správnej rady STU Ing. Vladimíra Slezáka.

(Hlasovanie: za – 10, proti – 0, zdržal sa – 0)

**UZNESENIE: 1.3/2015-SR**

Správna rada STU tajným hlasovaním jednomyseľne zvolila do funkcie podpredsedu Správnej rady STU doc. RNDr. Milana Ftáčnika, CSc.

(Hlasovanie: za – 10, proti – 0, zdržal sa – 0)

**UZNESENIE: 1.4/2015-SR**

Správna rada STU berie na vedomie informáciu o stave plnenia uznesenia 2.6/2014-SR.

(Hlasovanie: za – 10, proti – 0, zdržal sa – 0)

**UZNESENIE: 1.5/2015-SR**

Správna rada STU berie na vedomie Výročnú správu o činnosti STU za rok 2014 a oceňuje

výsledky, ktoré univerzita v roku 2014 dosiahla.

(Hlasovanie: za – 9, proti – 0, zdržal sa – 1)

**UZNESENIE: 1.6/2015-SR**

Správna rada STU schvaľuje Výročnú správu o hospodárení STU za rok 2014 s pripomienkami. Oceňuje 60%-tný nárast v podnikateľskej činnosti.

(Hlasovanie: za – 10, proti – 0, zdržal sa – 0)

**UZNESENIE: 1.7/2015-SR**

Správna rada STU odporúča vypracovať analýzu a navrhnúť kroky, ktoré by viedli k vyrovnanému hospodárskemu výsledku školy.

Z: rektor, kvestor

T: jar 2016

(Hlasovanie: za – 10, proti – 0, zdržal sa – 0)

**UZNESENIE: 1.8/2015-SR**

Správna rada STU odporúča obrátiť sa na MŠVVaŠ SR s písomnou žiadosťou o poskytnutie rozpisu dotácie na ďalší rok v termíne do januára 2016.

Z: podpredseda

T: asap

(Hlasovanie: za – 10, proti – 0, zdržal sa – 0)

**UZNESENIE: 1.9/2015-SR**

Správna rada STU schvaľuje Rozpočet STU na rok 2015 bez pripomienok.

(Hlasovanie: za – 10, proti – 0, zdržal sa – 0)

**UZNESENIE: 1.10/2015-SR**

Správna rada STU schvaľuje Správu o činnosti Správnej rady STU za rok 2014 s pripomienkou

a ukladá tajomníčke zverejniť predmetnú správu na internetovej stránke.

(Hlasovanie: za – 10, proti – 0, zdržal sa – 0)

**UZNESENIE: 1.11/2015-SR**

Správna rada STU berie na vedomie informácie o aktuálnych témach na STU.

(Hlasovanie: za – 10, proti – 0, zdržal sa – 0)

**UZNESENIE: 1.12/2015-SR**

Správna rada STU berie na vedomie správu o stave projektov financovaných zo

štrukturálnych fondov EÚ a žiada predložiť sumár uzavretých projektov.

Z: rektor

T: jar 2016

(Hlasovanie: za – 10, proti – 0, zdržal sa – 0)

**UZNESENIE: 1.13/2015-SR**

Správna rada STU berie na vedomie informáciu o aktuálnom stave a pozícii STU vo

Výskumnom ústave zváračskom – Priemyselný inštitút SR.

(Hlasovanie: za – 10, proti – 0, zdržal sa – 0)

**UZNESENIE: 1.14/2015-SR**

Správna rada STU berie na vedomie informáciu o vyhodnotení plnenia plánu činností na

zabezpečenie plnenia Dlhodobého zámeru STU v roku 2014.

(Hlasovanie: za – 10, proti – 0, zdržal sa – 0)

**UZNESENIE: 1.15/2015-SR**

Správna rada STU žiada pripraviť a predložiť návrh na platový dekrét rektora STU.

Z: predseda, kvestor

T: asap

(Hlasovanie: za – 10, proti – 0, zdržal sa – 0)

**UZNESENIE: 1.16/2015-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi STU, prof. Ing. Robertovi Redhammerovi, PhD., mimoriadnu odmenu z dotačných prostriedkov za osobný podiel na výbornom výsledku STU v komplexnej akreditácii a mimoriadnu odmenu zo zdrojov podnikateľskej činnosti za osobný prínos v zvyšovaní ziskovosti podnikateľskej činnosti a na výraznom náraste hospodárskeho výsledku STU za rok 2014.

(Hlasovanie: za – 10, proti – 0, zdržal sa – 0)

Správa o činnosti Správnej rady STU za rok 2015 informuje o prehľade najdôležitejších udalostí, prerokovávaných a schválených materiáloch, uzneseniach a záveroch. Správna rada na svojom zasadnutí dala podnety a stanoviská k činnosti, ako aj odporúčania pre Vedenie Slovenskej technickej univerzity v Bratislave.

Bratislava, 13.05.2016

Ing. Vladimír Slezák, v.r.

predseda Správnej rady STU